Príloha č. 1 súťažných podkladov

|  |
| --- |
| **opis predmetu zákazky**  **Zabezpečenie externých audítorských služieb na programe cezhraničnej spolupráce Interreg VI-A Slovensko – Rakúsko 2021 – 2027** |

# Opis predmetu zákazky

1. Predmetom zákazky je riadne a včasné poskytnutie audítorských služieb pre Ministerstvo financií Slovenskej republiky (ďalej len „MF SR“) ako orgán auditu pre program cezhraničnej spolupráce Interreg VI-A Slovensko – Rakúsko 2021 – 2027 (ďalej aj „PCS SK – AT“). MF SR bolo uznesením vlády Slovenskej republiky č. 329/2020 zo dňa 27. mája 2020 (zverejnený na webovom sídle <https://rokovania.gov.sk/RVL/Resolution/18469/1>) schválené ako orgán auditu pre PCS SK – AT. Schválená verzia Programu cezhraničnej spolupráce Interreg   
   VI-A Slovensko – Rakúsko na programové obdobie 2021 -2027 ako základného programového dokumentu k PCS SK – AT je dostupná na webovom sídle <https://www.sk-at.eu/programovy-dokument-2021-2027>.
2. Predmet zákazky sa bude plniť prostredníctvom Rámcovej dohody na zabezpečenie externých audítorských služieb na programe cezhraničnej spolupráce Interreg VI-A Slovensko – Rakúsko 2021 – 2027 (ďalej aj „Rámcová dohoda“). Účelom zákazky je zabezpečiť hospodárny, efektívny, účinný a účelný výkon auditov, realizovaných v zmysle čl. 48 a 49 nariadenia Európskeho parlamentu a Rady (EÚ) 2021/1059,   
   a to prostredníctvom inej právnickej osoby, ktorá má odborné, personálne a materiálne predpoklady na výkon auditu.
3. Cieľom zákazky je zabezpečiť komplexný a kompletný audit vrátane follow up vykonaný v súlade s medzinárodne uznávanými audítorskými štandardmi. Predmet zákazky bude úspešný uchádzač plniť na základe čiastkových zákaziek zadávaných úspešnému uchádzačovi verejným obstarávateľom formou písomných objednávok podľa Rámcovej dohody.
4. Požadované audítorské služby súvisia so:
   * 1. získaním nezávislého uistenia o účinnom fungovaní systémov riadenia a kontroly PCS SK – AT realizovanom na príslušných auditovaných subjektoch zapojených do implementácie (riadenia a kontroly) na rakúskej strane PCS SK – AT vykonávaného ako systémový audit, a to v zmysle čl. 48 nariadenia Európskeho parlamentu a Rady (EÚ) 2021/1059 (ďalej aj ako „systémový audit“);
     2. získaním nezávislého uistenia o zákonnosti a správnosti výdavkov zahrnutých do účtov predložených Európskej komisii overovaním výdavkov hlavných partnerov/partnerov (auditovaných subjektov) v rámci PCS SK – AT so sídlom mimo územia Slovenskej republiky (spravidla so sídlom na území Rakúskej spolkovej republiky) vykonávaného ako audit operácií, a to v zmysle čl. 48 a 49 nariadenia Európskeho parlamentu   
        a Rady (EÚ) 2021/1059 (ďalej aj ako „audit operácií“);

(ďalej spoločne aj ako „audit“ v príslušnom gramatickom tvare).

1. Požadované audítorské služby podľa bodu 4 (i) (systémový audit) bude úspešný uchádzač poskytovať na úrovni auditovaných subjektov prostredníctvom overovania relevantných skutočností v rámci PCS SK – AT, ktorými sa zabezpečí splnenie čiastkových cieľov systémového auditu v rozsahu podľa Prílohy č. 1 k Opisu predmetu zákazky, a to na úrovni nasledovných subjektov plniacich úlohu kontrolóra podľa článku 46 ods. 3 nariadenia Európskeho parlamentu a Rady (EÚ) 2021/1059:

* Spolková krajina Dolné Rakúsko – Office of Federal Government of Lower Austria,
* Spolková krajina Burgenland – Regionalmanagement Burgenland,
* Spolková krajina Viedeň – City of Vienna,

a úlohu pobočky Spoločného sekretariátu na rakúskej strane PCS SK – AT

* Spoločný sekretariát – pobočka Viedeň.

1. V rámci výkonu systémového auditu podľa bodu 4 (i) zabezpečí úspešný uchádzač kompletné a komplexné overenie relevantných skutočností tak, aby bolo zabezpečené splnenie čiastkových cieľov auditu v rozsahu podľa Prílohy č. 1 k Opisu predmetu zákazky. V tejto súvislosti sa uchádzač zaväzuje zabezpečiť v prípade potreby úpravu kontrolných otázok, ktoré bude mať k dispozícii od verejného obstarávateľa, a to v súlade s príslušnými predpismi EÚ, národnými predpismi Rakúskej spolkovej republiky prípadne inou relevantnou účinnou právnou úpravou.
2. Verejný obstarávateľ predpokladá počas obdobia realizácie zákazky výkon dvoch systémových auditov podľa bodu 4 (i). Každým z týchto dvoch predpokladaných systémových auditov podľa bodu 4 (i) sa overí účinné fungovanie systému riadenia a kontroly PCS SK – AT na každom z auditovaných subjektov uvedených v bode 5. Prvý systémový audit podľa bodu 4 (i) predpokladá verejný obstarávateľ zadať úspešnému uchádzačovi v prvom polroku 2024.
3. Požadované audítorské služby podľa bodu 4 (ii) (audity operácií) bude úspešný uchádzač poskytovať prostredníctvom nezávislého uistenia o zákonnosti a správnosti výdavkov vykázaných auditovanými subjektami – hlavnými partnermi/partnermi so sídlom mimo územia Slovenskej republiky, a to spravidla z nasledovných spolkových krajín Rakúskej spolkovej republiky:

* Burgenland,
* Dolné Rakúsko,
* Viedeň.

1. Úspešný uchádzač berie na vedomie, že v prípade overovania trojstranných a viacstranných projektov bude uchádzač audity operácií podľa bodu 4 (ii) vykonávať podľa potreby aj na auditovaných subjektoch so sídlom mimo územia Rakúskej spolkovej republiky a územia Slovenskej republiky.
2. V rámci výkonu auditov operácií podľa bodu 4 (ii) zabezpečí úspešný uchádzač kompletné a komplexné overovanie zákonnosti a správnosti výdavkov vykázaných v zoznamoch nárokovaných finančných prostriedkov overovaných hlavných partnerov/partnerov (ďalej aj „partner“) tak, aby bolo zabezpečené splnenie čiastkových cieľov auditu operácií v rozsahu podľa Prílohy č. 2 k Opisu predmetu zákazky, a to najmä získanie primeraného uistenia o výbere projektu v súlade s kritériami výberu pre PCS SK – AT, overenie dodržiavania skutočností, či partner postupoval v súlade s národnými predpismi Rakúskej spolkovej republiky, resp. v súlade s národnými predpismi príslušného štátu, v ktorom má auditovaný subjekt sídlo, v súlade s riadiacou/metodickou dokumentáciou vypracovanou orgánmi zapojenými do riadenia PCS SK – AT (najmä riadiacim orgánom PCS SK – AT – Ministerstvo investícií, regionálneho rozvoja a informatizácie SR) a v súlade s inými relevantnými dokumentmi záväznými pre auditované subjekty (napr. zmluva o poskytnutí nenávratného finančného príspevku, rozhodnutie o schválení žiadosti, a pod.). Verejný obstarávateľ predpokladá, že v súlade s pravidlami e-kohézie[[1]](#footnote-1) bude dokumentácia potrebná pre výkon auditu operácií dostupná v IT monitorovacom systéme, resp. vo verejne dostupných registroch.
3. Konkrétnych partnerov, ktorých výdavky vykázané v zoznamoch nárokovaných finančných prostriedkov[[2]](#footnote-2)   
   za príslušný účtovný rok budú overené úspešným uchádzačom, určí verejný obstarávateľ v písomnej objednávke zadávanej podľa návrhu Rámcovej dohody, a to na základe výberu vzorky operácií vykonávaného v jednotlivých kalendárnych rokoch plnenia Rámcovej dohody s predpokladom výkonu auditov operácií od roku 2024. Údaje o vybranej vzorke operácií (overovaných partneroch) verejný obstarávateľ písomne oznámi úspešnému uchádzačovi bezodkladne po výbere vzorky operácií, a to najneskôr do vystavenia písomnej objednávky   
   na úspešného uchádzača v súlade s návrhom Rámcovej dohody. Úspešný uchádzač vykoná samostatný audit podľa bodu 4 (ii) na úrovni každého overovaného auditovaného subjektu.
4. Verejný obstarávateľ predpokladá počas obdobia realizácie predmetu zákazky overenie maximálne 20 partnerov, pričom požadované audítorské služby podľa bodu 4 (ii) (audity operácií) sa s ohľadom na termíny predkladania záverečnej dokumentácie pri ukončovaní účtovného roka v zmysle platných právnych predpisov EÚ budú vykonávať v predpokladanom období spravidla od júna do októbra jednotlivých kalendárnych rokov, počnúc rokom 2024.
5. Audity podľa bodu 4 (i) a 4 (ii) požaduje verejný obstarávateľ od úspešného uchádzača vykonávať primerane podľa platných postupov pre výkon vládneho auditu vypracovaných verejným obstarávateľom v slovenskom jazyku a zverejnených na jeho webovom sídle (webový link: <https://www.mfsr.sk/sk/financie/audit-kontrola/audit/vladny-audit/>), primerane podľa platných metodických usmernení k postupom pre výkon vládneho auditu (ďalej len „metodické usmernenia“) vypracovaných verejným obstarávateľom podľa príslušnej legislatívy EÚ (napr. relevantné usmernenia Európskej komisie k implementácii fondov EÚ na programové obdobie 2021 - 2027) a podľa medzinárodne uznávaných audítorských štandardov. Metodické usmernenia, obsahujúce aj štandardizované kontrolné otázky pre výkon systémových auditov a auditov operácií, ktoré nie sú verejne prístupné a ktoré bezprostredne súvisia s plnením predmetu zákazky, budú záujemcovi/uchádzačovi poskytnuté verejným obstarávateľom na vyžiadanie.
6. V rámci prípravy na audity podľa bodu 4 (i) a 4 (ii) vypracuje úspešný uchádzač v anglickom jazyku zohľadňujúc príslušnú odbornú anglickú terminológiu a primerane podľa dokumentácie vypracovanej verejným obstarávateľom uvedenej v bode 13 najmä detailný popis plánovaného rozsahu overenia spolu s navrhovanými vzormi pracovných dokumentov súvisiacich s výkonom auditu (napr. kontrolné otázky, pracovné listy, vzor audítorskej správy a pod.), ktoré predloží verejnému obstarávateľovi v termíne do desiatich pracovných dní od doručenia prvej písomnej objednávky na každý z oboch typov auditov podľa bodu 4 (i) a 4 (ii). Zároveň úspešný uchádzač predloží verejnému obstarávateľovi pri každom audite podľa bodu 4 v slovenskom jazyku alebo anglickom jazyku aj návrh programu príslušného auditu spolu s harmonogramom prác na audite, v ktorom úspešný uchádzač uvedie mená a priezviská expertov s indikatívnym návrhom ich vykonávaných činností   
   za jednotlivé týždne poskytovania objednaných auditov podľa bodu 4. V prípade, ak verejný obstarávateľ bude považovať vyššie uvedené dokumenty podľa tohto bodu za nedostatočné, môže od úspešného uchádzača požadovať ich úpravu, resp. doplnenie. V prípade, ak verejný obstarávateľ zistí, že vzory pracovných dokumentov primerane nezohľadňujú odbornú anglickú terminológiu a textácia v anglickom jazyku nebude dostatočne jasná   
   a zrozumiteľná, úspešný uchádzač po písomnom vyzvaní od verejného obstarávateľa zabezpečí na vlastné náklady dodatočnú jazykovú úpravu predmetnej dokumentácie v termíne najneskôr do troch pracovných dní   
   od vyzvania zo strany verejného obstarávateľa, ak sa verejný obstarávateľ a úspešný uchádzač nedohodnú inak.
7. Výstupom z jednotlivých auditov podľa bodu 4 (i) a 4 (ii) bude najmä návrh audítorskej správy/čiastkovej audítorskej správy (v prípade, ak budú zistené nedostatky), audítorská správa/čiastková audítorská správa a vyplnené kontrolné otázky/pracovné listy, alebo iné dokumenty vypracované v rámci výkonu auditu (ďalej len „výstupy“). Súčasťou výstupov bude aj ostatná dokumentácia z vykonaného auditu, a to najmä dokumentácia   
   z otvorenia auditu, podporná dokumentácia k nedostatkom, prípadne iná relevantná dokumentácia súvisiaca   
   s vykonaným auditom. Uvedené výstupy vypracuje úspešný uchádzač v súlade s medzinárodne uznávanými audítorskými štandardmi a primerane podľa postupov pre výkon vládneho auditu a metodických usmernení vypracovaných verejným obstarávateľom, prípadne v súlade s inými relevantnými záväznými dokumentmi   
   a podľa vzorov vypracovaných v zmysle bodu 14, a to v anglickom jazyku zohľadňujúc príslušnú odbornú anglickú terminológiu. V prípade požiadavky verejného obstarávateľa vypracuje úspešný uchádzač verejným obstarávateľom identifikované výstupy podľa tohto bodu aj v nemeckom jazyku zohľadňujúc príslušnú odbornú nemeckú terminológiu, pričom úspešný uchádzač v takomto prípade plne zodpovedá za to, že finálne znenie predmetných výstupov v oboch jazykových vyhotoveniach bude významovo rovnaké. Predložené výstupy musia byť zo strany úspešného uchádzača vypracované v takej kvalite, že v súhrne táto dokumentácia predstavuje audit trail v zmysle medzinárodne uznávaných audítorských štandardov (najmä ISA 230),   
   a v zmysle Reflection paper on audit documentation vypracovaným EK. V prípade, ak verejný obstarávateľ zistí, že predložené výstupy primerane nezohľadňujú odbornú anglickú, prípadne nemeckú terminológiu a textácia v anglickom, prípadne nemeckom jazyku nebude jasná a zrozumiteľná, úspešný uchádzač po písomnom vyzvaní od verejného obstarávateľa zabezpečí na vlastné náklady dodatočnú jazykovú úpravu predmetnej dokumentácie v termíne najneskôr do troch pracovných dní od vyzvania zo strany verejného obstarávateľa.
8. Úspešný uchádzač všetku vykonanú prácu v rámci výkonu auditov na úrovni jednotlivých overovaných auditovaných subjektov dostatočne podrobne popíše v relevantných výstupoch (napr. kontrolné otázky, pracovné listy, a pod.), ktoré si na tento účel vytvorí.
9. V prípade, ak budú auditom zistené nedostatky, predloží úspešný uchádzač pred zaslaním návrhu audítorskej správy/čiastkovej správy auditovanému subjektu, v rámci každého auditu vykonaného na úrovni jednotlivých overovaných auditovaných subjektov, v elektronickej verzii návrh audítorskej správy/čiastkovej správy   
   na posúdenie verejnému obstarávateľovi. Následne po zaslaní návrhu správy/čiastkovej správy auditovanému subjektu a vysporiadaní sa s námietkami auditovaného subjektu predloží úspešný uchádzač audítorskú správu/čiastkovú správu pred jej zaslaním auditovanému subjektu na posúdenie v elektronickej verzii verejnému obstarávateľovi. V prípade, ak auditom nebudú zistené nedostatky, zašle úspešný uchádzač pred zaslaním audítorskej správy/čiastkovej správy auditovanému subjektu, v rámci každého auditu audítorskú správu v elektronickej verzii na posúdenie verejnému obstarávateľovi. Verejný obstarávateľ kvalitatívne posúdi súlad týchto výstupov s požiadavkami verejného obstarávateľa na formu a zrozumiteľnosť týchto výstupov, ako aj vykonaný rozsah overenia a jeho dostatočnosť. V prípade zisteného nesúladu týchto výstupov s požiadavkami verejného obstarávateľa alebo nedostatočného rozsahu overenia zabezpečí úspešný uchádzač na základe požiadavky verejného obstarávateľa potrebný súlad výstupov s požiadavkami verejného obstarávateľa, prípadne vykoná potrebný rozsah overenia bezodkladne, najneskôr v lehote do troch pracovných dní   
   od doručenia požiadavky verejného obstarávateľa, ak sa zmluvné strany nedohodnú inak.
10. V prípade, ak úspešný uchádzač v rámci výkonu auditu na úrovni jednotlivých overovaných auditovaných subjektov zistí nedostatky, navrhne v návrhu audítorskej správy a v audítorskej správe auditovanému subjektu odporúčania/opatrenia na nápravu zistených nedostatkov a na odstránenie príčin ich vzniku a stanoví lehotu   
    na prijatie a splnenie opatrení na nápravu zistených nedostatkov a na odstránenie príčin ich vzniku. Najneskôr   
    do 6 mesiacov od zaslania audítorskej správy auditovanému subjektu vykoná úspešný uchádzač overenie,   
    či auditovaný subjekt zohľadnil odporúčania a dostatočne prijal a splnil účinné opatrenia na nápravu zistených nedostatkov a na odstránenie príčin ich vzniku.
11. Výstupom z vykonaného overenia podľa bodu 18 bude záznam z overenia splnenia opatrení prijatých   
    na nápravu zistených nedostatkov a na odstránenie príčin ich vzniku (ďalej len „záznam z overenia splnenia opatrení“) vypracovaný v anglickom jazyku zohľadňujúc príslušnú odbornú anglickú terminológiu. Návrh záznamu z overenia splnenia opatrení predloží úspešný uchádzač v elektronickej verzii pred zaslaním záznamu z overenia splnenia opatrení auditovanému subjektu na posúdenie verejnému obstarávateľovi. Verejný obstarávateľ kvalitatívne posúdi súlad tohto výstupu s požiadavkami verejného obstarávateľa na formu a zrozumiteľnosť tohto výstupu, ako aj vykonaný rozsah overenia a jeho dostatočnosť. V prípade zisteného nesúladu tohto výstupu   
    s požiadavkami verejného obstarávateľa alebo nedostatočného rozsahu overenia zabezpečí úspešný uchádzač na základe požiadavky verejného obstarávateľa potrebný súlad výstupu s požiadavkami verejného obstarávateľa, prípadne vykoná potrebný rozsah overenia bezodkladne, najneskôr v lehote do troch pracovných dní od doručenia požiadavky verejného obstarávateľa, ak sa zmluvné strany nedohodnú inak. V prípade, ak niektoré opatrenia   
    na nápravu zistených nedostatkov a na odstránenie príčin ich vzniku nebudú v danej lehote zo strany auditovaného subjektu splnené, úspešný uchádzač zabezpečí overenie splnenia týchto opatrení v termínoch stanovených na základe dohody s verejným obstarávateľom, a to bez nároku na ďalšiu odmenu a náhradu nákladov a výdavkov s tým spojených.
12. V prípade, ak úspešný uchádzač v rámci výkonu auditu identifikuje zistenia, ktoré nie je možné definovať ako nedostatky na úrovni jednotlivých auditovaných subjektov, avšak ide o zistenia týkajúce sa porušenia povinností zo strany iných subjektov (napr. riadiaci orgán, platobný orgán), doručí verejnému obstarávateľovi v elektronickej verzii písomnú informáciu o takýchto zisteniach spolu s naskenovanými podpornými podkladmi týkajúcimi   
    sa identifikovaných zistení, a to bezodkladne po ich identifikovaní, najneskôr v lehote do troch pracovných dní   
    od ich identifikovania, ak sa zmluvné strany nedohodnú inak.
13. V prípade požiadavky verejného obstarávateľa úspešný uchádzač zaeviduje výstupy podľa bodu 15, resp. podľa bodu 19 (ak je to relevantné) z každého auditu vykonávaného na úrovni každého auditovaného subjektu   
    v príslušnom informačnom systéme verejného obstarávateľa, a to podľa pokynov verejného obstarávateľa   
    a v súlade s termínom uvedeným v písomnej objednávke vystavenej verejným obstarávateľom. V prípade požiadavky verejného obstarávateľa doručí úspešný uchádzač verejnému obstarávateľovi predmetné výstupy aj v elektronickej verzii (vo formáte \*.pdf, resp. \*.word), prípadne v inom zmluvnými stranami odsúhlasenom formáte a v naskenovanej verzii s podpismi relevantných osôb). Výstupy v listinnej podobe úspešný uchádzač doručí verejnému obstarávateľovi v súlade s termínom uvedeným v písomnej objednávke.
14. Za riadne ukončenie plnenia jednotlivých písomných objednávok zadaných podľa návrhu Rámcovej dohody   
    sa v prípade, ak úspešný uchádzač v rámci výkonu jednotlivých auditov vykonaných na základe písomnej objednávky nezistí nedostatky, považuje doručenie všetkých relevantných výstupov z vykonaných auditov v súlade s bodmi 15 a 21, prípadne aj s bodom 20, ak je to relevantné.
15. Za riadne ukončenie plnenia jednotlivých písomných objednávok zadaných podľa návrhu Rámcovej dohody   
    sa v prípade, ak úspešný uchádzač v rámci výkonu jednotlivých auditov vykonaných na základe písomnej objednávky zistí nedostatky, považuje doručenie všetkých relevantných výstupov v súlade s bodmi 15, 19 a 21, prípadne aj s bodom 20, ak je to relevantné. V takomto prípade sa zaslanie poslednej audítorskej správy v rámci auditov, na ktoré bola písomná objednávka vystavená, a doručenie všetkých relevantných výstupov podľa bodov 15 a 21, môže na účely fakturácie považovať za dodanie čiastkového plnenia písomnej objednávky.
16. V prípade, ak niektoré opatrenia na nápravu zistených nedostatkov a na odstránenie príčin ich vzniku overované podľa bodu 18 nebudú v lehote v zmysle bodu 18 zo strany auditovaného subjektu splnené, úspešný uchádzač zabezpečí overenie splnenia týchto opatrení v termínoch stanovených na základe dohody s verejným obstarávateľom, a to bez nároku na ďalšiu odmenu a náhradu nákladov a výdavkov s tým spojených. Výstupom z takéhoto overenia bude taktiež záznam z overenia splnenia opatrení.
17. Úspešný uchádzač berie na vedomie, že pracovným jazykom PCS SK – AT je slovenský jazyk, nemecký jazyk   
    a anglický jazyk, že podklady k overovaniu mu budú od auditovaného subjektu predložené v jednom z uvedených jazykov a že komunikácia s auditovanými subjektami bude prebiehať v nemeckom a/alebo anglickom jazyku.
18. Verejný obstarávateľ má právo nakladať s odovzdanými alebo inak doručenými výstupmi úspešného uchádzača a informáciami v nich uvedenými podľa vlastného uváženia bez akéhokoľvek časového, vecného, či územného obmedzenia. Úspešný uchádzač berie na vedomie, že v súlade so zákonom č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov je verejný obstarávateľ výstupy vypracované úspešným uchádzačom v rámci plnenia Rámcovej dohody povinný sprístupniť tretím stranám na základe ich žiadosti, podanej v súlade so zákonom o slobodnom prístupe   
    k informáciám. Predmetom udeleného súhlasu je aj právo verejného obstarávateľa postúpiť právo   
    na neobmedzené nakladanie s výstupmi úspešného uchádzača v rozsahu jemu udelených práv na akékoľvek tretie strany. Neobmedzené právo verejného obstarávateľa nakladať s odovzdanými alebo inak doručenými výstupmi úspešného uchádzača vrátane jeho postúpenia na tretie strany je zahrnuté v cene predmetu Rámcovej dohody a vzniká riadnym odovzdaním a prevzatím zmluvného plnenia.
19. Úspešný uchádzač poskytne v súvislosti s plnením podľa tohto Opisu predmetu zákazky verejnému obstarávateľovi potrebnú súčinnosť a zabezpečí účasť svojich zástupcov a osôb vykonávajúcich audit/audítorské služby (ďalej ako „experti“) pri vysvetľovaní, obhajovaní a zdôvodňovaní výsledkov auditov vykonaných úspešným uchádzačom a postupu ich vykonania najmä zástupcom verejného obstarávateľa, resp. zástupcom Európskej komisie, Európskeho dvora audítorov, prípadne iných relevantných orgánov EÚ a SR. Uvedenú súčinnosť a účasť svojich zástupcov, prípadne expertov je úspešný uchádzač povinný zabezpečiť   
    do 31. decembra 2034. Úspešný uchádzač berie na vedomie a súhlasí, že na základe požiadaviek verejného obstarávateľa môže byť od neho požadované zabezpečenie uvedenej komunikácie v slovenskom alebo anglickom jazyku. Predmetná súčinnosť a účasť svojich zástupcov a expertov úspešného uchádzača   
    je zahrnutá v cene audítorských služieb a úspešnému uchádzačovi voči verejnému obstarávateľovi nevzniká dodatočný nárok na odmenu a náhradu nákladov a výdavkov s tým spojených.
20. Úspešný uchádzač je povinný zabezpečiť a dodržiavať nezávislosť od auditovaných oblastí a auditovaných subjektov overovaných úspešným uchádzačom v rámci plnenia Rámcovej dohody. Nezávislosť   
    od auditovaných oblastí a auditovaných subjektov úspešný uchádzač zároveň písomne potvrdí vyhlásením pri každej písomnej objednávke v súlade s návrhom Rámcovej dohody.
21. Úspešný uchádzač súhlasí a berie na vedomie, že rozsah, detailný popis, identifikácia auditovaných subjektov, lehota a forma poskytovania audítorských služieb a spôsob dodania výstupov budú zadefinované podľa aktuálnych potrieb verejného obstarávateľa v konkrétnej písomnej objednávke vystavenej na úspešného uchádzača v súlade s návrhom Rámcovej dohody. Vystavené písomné objednávky budú obsahovať popis všetkých skutočností potrebných pre zabezpečenie konkrétnych audítorských služieb.
22. Akékoľvek výstupy úspešného uchádzača z jednotlivých objednávok musia byť vypracované tak, aby tvorili hodnoverný a riadne použiteľný dôkazný prostriedok v súdnom a/alebo správnom konaní, t. j. aby tieto výstupy   
    v prípade zistenia porušenia platnej legislatívy EÚ alebo príslušnej národnej legislatívy dostatočne preukazovali túto skutočnosť a boli náležitým podkladom na vedenie správneho a/alebo súdneho konania. V opačnom prípade sa úspešný uchádzač zaväzuje nahradiť verejnému obstarávateľovi všetky náklady, ujmu a škodu, súvisiace so skutočnosťou, že úspešný uchádzač predložil verejnému obstarávateľovi výstupy, ktoré nebolo možné použiť v správnom a/alebo súdnom konaní, alebo ktoré nedostatočne alebo klamlivo preukazovali zistené skutočnosti   
    a súvisiace s potrebou opätovného zabezpečenia výstupov ako hodnoverného dôkazného prostriedku.
23. Všetky dokumenty a informácie, ktoré bude mať úspešný uchádzač k dispozícii v rámci výkonu auditu, resp. v rámci plnenia Rámcovej dohody, môže úspešný uchádzač použiť výlučne pre potreby plnenia Rámcovej dohody. Zároveň bude úspešný uchádzač povinný dodržiavať mlčanlivosť v zmysle čl. 18 návrhu Rámcovej dohody.
24. Bližšie podmienky verejného obstarávateľa súvisiace s poskytnutím audítorských služieb a týkajúce   
    sa povinností úspešného uchádzača sú vymedzené v návrhu Rámcovej dohody (Príloha č. 2 súťažných podkladov).

**Príloha č. 1 k Opisu predmetu zákazky**

**Čiastkové ciele auditu pri systémovom audite PCS SK – AT**

|  |  |
| --- | --- |
| Čiastkový cieľ A | Overenie prijatia/splnenia opatrení na nápravu nedostatkov a na odstránenie príčin ich vzniku z predchádzajúcich auditov.[[3]](#footnote-3) |
| Čiastkový cieľ B | Overenie a získanie uistenia o riadnom fungovaní systému riadenia a kontroly PCS  SK – AT vo vzťahu k vybraným kľúčovým požiadavkám (KP) a relevantným oblastiam[[4]](#footnote-4) na úrovni auditovaného subjektu. |
| Čiastkový cieľ C | Overenie splnenia opatrení prijatých v nadväznosti na zistenia z auditov Európskej komisie (vrátane OLAF) a EDA.[[5]](#footnote-5) |

**Príloha č. 2 k Opisu predmetu zákazky**

**Čiastkové ciele auditu pri audite operácií PCS SK – AT**

|  |  |
| --- | --- |
| Čiastkový cieľ A | Získanie primeraného uistenia, že operácia bola vybraná v súlade s kritériami výberu pre PCS SK – AT, pričom táto operácia nebola hlavným partnerom/partnerom fyzicky dokončená ani úplne vykonaná pred podaním žiadosti o financovanie v rámci PCS SK – AT, bola vykonávaná v súlade s rozhodnutím o schválení a v čase auditu spĺňa všetky príslušné podmienky týkajúce sa jej funkčnosti, použitia a cieľov, ktoré sa majú dosiahnuť.  *(Čiastkový cieľ zahŕňa aj overenie oblastí:*   * *proces konania o ŽoNFP, jej súlad s výzvou a PCS SK – AT, správna aplikácia hodnotiacich a výberových kritérií;* * *Zmluva o NFP/Rozhodnutie o schválení ŽoNFP;* * *súlad realizácie projektu so Zmluvou o NFP (fyzická aj finančná realizácia: oprávnenosť výdavkov, oprávnenosť aktivít a ich fyzická realizácia, štátna pomoc, verejné obstarávanie, rovnosť príležitostí, pravidlá v oblasti životného prostredia, informovanosť a publicita, archivácia a pod.);* * *funkčnosť, udržateľnosť, dosahovanie cieľov projektu a merateľných ukazovateľov (indikátory);* * *podvod, kolúzne konanie, konflikt záujmov;* * *gold-plating.* |
| Čiastkový cieľ B | Získanie primeraného uistenia, že výdavky vykázané Európskej komisii zodpovedajú účtovným záznamom a že požadované podklady preukazujú primeraný audítorský záznam (audit trail) v súlade s článkom 69 ods. 6 nariadenia Európskeho parlamentu a Rady (EÚ) 2021/1060.  *Poznámka:**Čiastkový cieľ zahŕňa aj overenie podkladov z účtovníctva auditovaného subjektu, prípadne tretích osôb, vrátane overenia správnosti a kompletnosti údajov evidovaných k overovaným výdavkov v účtovnom systéme orgánu vykonávajúceho účtovnú funkciu, ich správnosť, kompletnosť a úplnosť ako aj kompletnosť audit trailu výdavkov  od vykázania hlavným partnerom/partnerom až po deklaráciu EK, vrátane overenia spoľahlivosti údajov.* |
| Čiastkový cieľ C | Získanie primeraného uistenia, že v prípade výdavkov deklarovaných Európskej komisii určených v súlade s článkom 53 ods. 1 písm. b), c), d) a f) a článkom 94 a 95 nariadenia Európskeho parlamentu a Rady (EÚ) 2021/1060 a v súlade s nariadením č. 2021/1059 predložené výstupy a výsledky, ktoré dokumentujú, že platby boli prijaté hlavným partnerom/partnerom, údaje o účastníkoch alebo iné záznamy týkajúce sa výstupov  a výsledkov sú v súlade s informáciami predloženými Európskej komisii a požadované podklady preukazujú primeraný audítorský záznam (audit trail) v súlade s článkom 69  ods. 6 nariadenia Európskeho parlamentu a Rady (EÚ) 2021/1060. |
| Čiastkový cieľ D | Získanie primeraného uistenia, že verejný príspevok bol hlavnému partnerovi/partnerovi vyplatený v súlade s čl. 74 ods. 1 nariadenia Európskeho parlamentu a Rady (EÚ) 2021/1060.  *Poznámka: Čiastkový cieľ zahŕňa overenie vyplatenia verejného príspevku, overenie stanovených lehôt, vrátane overenia pomeru financovania a zohľadnenia zistených nezrovnalostí.* |
| Čiastkový cieľ E | Získanie primeraného uistenia o spoľahlivosti údajov o ukazovateľoch a zodpovedajúcich cieľoch na posúdenie pokroku pri vykonávaní PCS SK – AT ako základu na monitorovanie, hodnotenie a preskúmanie výkonnosti. |

1. Požiadavky na zabezpečenie výmeny dokumentov a informácií medzi prijímateľom a poskytovateľom pomoci a inými orgánmi v elektronickej podobe. [↑](#footnote-ref-1)
2. Viď platná verzia Príručky k finančnému riadeniu fondov EÚ na programové obdobie 2021 – 2027: <https://www.mfsr.sk/sk/financne-vztahy-eu/povstupove-fondy-eu/programove-obdobie-2021-2027/prirucka-k-financnemu-riadeniu-fondov-eu-programove-obdobie-2021-2027/> [↑](#footnote-ref-2)
3. Verejný obstarávateľ nepredpokladá, že uvedený čiastkový cieľ bude potrebné overiť v prvom systémovom audite. [↑](#footnote-ref-3)
4. 4 Zoznam KP sa nachádza v Prílohe XI nariadenia Európskeho parlamentu a Rady (EÚ) 2021/1060. V rámci uvedeného čiastkového cieľa je potrebné overiť všetky súvisiace relevantné oblasti (napr. poskytnutie štátnej pomoci/pomoci de minimis, zjednodušené vykazovanie výdavkov, ...). [↑](#footnote-ref-4)
5. 5 Uvedený čiastkový cieľ zahŕňa overenie splnenia opatrení prijatých v nadväznosti na zistenia z auditov Európskej komisie (vrátane OLAF) a EDA formou validácie prijatých opatrení vyplývajúcich z akčných plánov, prípadne iných požiadaviek Európskej komisie, OLAF a EDA. [↑](#footnote-ref-5)